Diari Oficial de la Generalitat Valenciana


Sumari del DOGV 6873, del 01-10-2012 (2012/8926)

Notificació de la sentència dictada en el juí de divorci contenciós número 814/2010.
------------------------------------------------------------------------------------

### Dades del document

Número de DOGV
:   6873

Data del DOGV
:   01-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8926


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el juí de divorci contenciós número 814/2010. [2012/8926]  
Divorci contenciós 814/2010  
En el procediment de referència s'ha dictat la resolució que literalment diu així:  
María José Barreiro Osende, jutgessa del Jutjat de Primera Instància número 1 d'esta ciutat, he vist les actuacions de divorci seguides amb el número 814/10, a instància de Santiago García Pertegaz, representat per la procuradora Elvira Orts Rebollida i assistit de la lletrada Rosa Monfort Villalba, contra Haydee Garcez de Oliveira, en rebel·lia, amb intervenció del Ministeri Fiscal representat per Eusebio Olarte.  
Dispositiva  
Que estimant en les qüestions fonamentals la demanda formulada per Santiago García Pertegaz contra Haydee Garcez de Oliveira, he d'acordar i acorde el divorci del matrimoni contret per ambdós el 25 d'abril de 2006, sense imposició de costes, i declare la dissolució del règim econòmic matrimonial i fixe com a mesures reguladores dels efectes del divorci les següents:  
1. S'atribuïx a la mare la guarda i custòdia del fill matrimonial menor d'edat anomenat S.G.P., sense perjuí de la pàtria potestat compartida. El pare podrà tindre'l en la seua companyia els caps de setmana alterns des de divendres a l'eixida del col·legi fins a les 20.30 hores de diumenge -es consideren els ponts integrats en el cap de setmana, i el menor queda en companyia del progenitor a qui corresponga-, a més de tots els dimarts i dijous des de l'eixida del col·legi fins a les 20.30 hores, així com la mitat de les vacacions d'estiu, Nadal, Falles i Setmana Santa, i correspon la primera mitat a la mare en els anys parells i al pare en els imparells.  
2. Com a pensió alimentària en favor del fill menor d'edat, el pare entregarà a la mare, dins dels primers cinc dies de cada mes i per mesos anticipats, per mitjà d'ingrés en el compte corrent que ella designe, la quantitat de 300 € mensuals que s'actualitzaran anualment d'acord amb les variacions que experimente el IPC que publique l'INE o organisme que el substituïsca.  
Una vegada siga ferma esta resolució, comuniqueu-la al Registre Civil on conste inscrit el matrimoni.  
Contra esta sentència es pot interposar recurs d'apel·lació, dins dels vint dies següents a la seua notificació, davant d'este jutjat per a la seua substanciació davant de l'Audiència Provincial.  
Esta és la meua sentència, que pronuncie, mane i firme.  
Publicació. La sentència anterior l'ha publicada en el dia de la seua data la jutgessa que la subscriu, mentres celebrava audiència pública, i jo present, la secretària, en done fe.  
I com a conseqüència del parador ignorat d'Haydee Garcez de Oliveira, s'estén esta perquè servisca de cèdula de notificació de sentència.   
  
Moncada, 21 de juny de 2012.- La secretària: Mercedes Bascullana Bascullana.